JohanHeinsen/ENO huggingface dataset:
Ribe Stifts Adresseaviser, 1847-06-18
Vi have tidligere anmeldt, at Hædermanden Agent T. Suhr havde skjænket en Sum af 3,600 Rbd. til den i Kbhavn værende Komittee for Brøduddeling, og at der var Udsigt til, at denne Gave vilde blive forøget med en ikke ubetydelig Sum. Det er os en stor Glæde at kunne tilføje, at der fra den samme menneskekjærlige Haand d. 12. de atter er stillet det betydelige Beløb af 3000 Rbd. til Komitteens Disposition. Ogsaa fra to andre Handelshuse, Frolich og L. S. Furst, skal der være givet Løvte og Bidrag, og man venter, at det ibhavnske Handelshuus hvis Kornforretninger iaar antages at have været det betydeligste, heller ikke vil staae tilbage. (O Th. A.)J forrige Uge ere to unge Piger af den mosaiske Troesbekjendelse døbte ved Pastor Smith. Da en lignende Daab fornylig har fundet Sted, har man meent, at her var Proselytmageri i Spillet, men vi kunne forsikkre om, at det er aldeles efter Vedkommendes frie Ønske. De to unge Piger have næmlig, som saamange Jøder, besøgt en kristen Skole, og med deres afdøde Faders (Hoftandlægge Moresko) Vidende og Samtykke deeltaget i den kristelige Religionsundervisning, saa at det altsaa er meget forklarligt, at der har kunnet opstaae Attraa hos dem om at blive optaget i det kristne Samfund. (S. Bl.)J Anledning af en i Militært-Repertoriums 5. Binds 1. og 2. Hefte optagen Artikel, betillet: Belysning af Kapitain v. Ræders bemærkninger om Generalstaben, af en for Redaktionen navngiven Jndsender, har Major v. Ræder, der formener, at denne Artikel mere er rettet mod hans Person end mod hans literære Virksomhed, af Redaktøren Oberstl. v. Fibiger fordret Forfatterens Navn opgiven. Denne har dernæst erklæret, at Generalmajor v. Steinmann, Chef for Generalstaben, er Forfatteren, til hvilken Erklæring denne udtrykkeligen har bemyndiget Redaktøren. (B. T.)¬
Ribe Stifts Adresseaviser, 1847-06-18
J en Artikel om den nærmeste Fremtid, hedder det i Fædrelandet: Hvad Staten angaaer, da kan den visselig virke paa samme Maade (som Kommunerne) i endnu større Maalestok, men kun paa enkelte Punkter, hvis ikke Kontrol skal blive umulig, og Omkostningerne altsaa uhyre. Det kan, naar de fornødne Fonds ere tilstede, ikke være vanskeligt for den at finde Arbeide, hvormed den kan beskjæftige en stor Mængde Arbeidsløse; vi behøve blot f. Ex. at nævne befæstning af Fredericia, Anlæg af Forter udenom Kbhavn og derefter den nærværende VoldsSløifning, eller Udbedring og Forstærkning af denne Byes Søforsvar, Jernbanens Fortsættelse til Korsør og Anlæget af en Bane langs af Halvøen, Arbeider, der dog tidligere eller sildigere maae udføres. Men for at anvende store Summer udenfor de sædvanlige Statsøjemed, behøver Regeringen, om ikke i juridisk saa moralsk Henseende, Skatteydernes Samtykke, gjennem deres Repræsentanter; dens Planers Hensigtsmæssighed bevises kun derved, at de underkastes den offentlige Discussions Prøvelse, og den bør mindst, under Forhold som de nærværende, forsmaae fra Folkets Side at modtage de Ønsker, det kan nære, og de Raad, det kan have at give, - derfor troe vi, Regeringen bør tænke paa en Sammenkaldelse af Stænderne i Efteraarets Begyndelse. Dette vil være saameget mere nødvendigt, som Dyrtiden ikke blot vil gjøre sin Jndflydelse gjældende paa den nærmeste Fremtid, men ogsaa vil have varige Følger, som alt gjære i Gemytterne og snart ville forlange at gjøre sig gjældende i det praktiske Liv, Følger, som kunne vorde til det Heles Gavn, naar de paaagtes og benyttes itide, men som ogsaa kunne medføre Fare, hvis de ringeagtes eller oversees.
Ribe Stifts Adresseaviser, 1847-06-18
Professor Larsen har i disse Dage paa almindeligt Hospital i Kbhavn anvendt Svovlætheren ved en Operation paa en Datter af forhenv. Kjøbmand i Randers, Michael Leonard Nathanson. Operationen blev udført heldig og uden Smerte for Patient inden, der lider af Kirtler i Næsen. Efterat have indaandet den fornødne Æther, henfaldt hun i den bekjendte sovnlignende Tilstand, og drømte ret behageligt, og navnligen: at hun spadserede i en Have. (Morgenpst.) Michael Leonard Nathanson, meest bekjendt som Hestehandler Nathansen, afgaaer i disse Dage fra Frederiks Hospital med Kone og sine to yngste Døttre til Rio Janeiro.
Ribe Stifts Adresseaviser, 1847-06-18
Studentersangforeningen har forandret sin tidligere Bestemmelse, at gjæste Skamlingsbanken, men agter i dets Sted Løverdagen d. 26. de at gjøre en Udflugt til Frederiksborg og nærmeste Omegn. (Flp Hs. Maj. Kongen har, efter et af Hs. K. H. Kronprindsen anbefalet Andragende, tilstaaet Bornholm en Dyrtids-Understøttelse af 30000 Rbd. til Deeling imellem Kjøbstæderne. Ondskab har allerede været færd med Jernbanen til Roeskilde, ved næmlig at opstable Bunker af Steen i Sporene, ja endog ved at henlægge et Stykke Tømmer over Banen. Det har heldigvis ikke havt nogen Følger, da Stenene bleve knuste af Lokomotivet, og Tømmeret itide blev opdaget af Banevægteren; men det vidner dog om, hvad nedrige Mennesker ere istand til. Da alle Tilfældene ere indtrufne paa eet Sted, i Nærheden af Høie-Thaastrup, kan det vel næppe være saa vanskeligt at komme paa Spor efter Gierningsmændene.
Ribe Stifts Adresseaviser, 1847-06-18
Fra Vordingborg skrives under 8. Juni i Præstø Av. J Søndags otte Dage foregik, paa den omtrent en Fjerdingvei herfra værende Herregaard Rosenfeldt, en Begivenhed, der vistnok er skikket til at fremkalde oprørende Følelser i ethvert menneskeligtfølende Hjerte. En høit frugtsommelig Malkepige skulde om Morgenen tidlig ud at malke; men hun erklærede, at hun ikke troede sig istand dertil. Det paalagdes hende desuagtet at gaae, men da hun kom noget ud paa Marken, vendte hun tilbage da hun mærkede, at Fødselstunden nærmede sig. Dette forklarede hun ved sin Hjemkomst, og det blev da betydet hende, at hun ufortøvet skulde gaae til Vordingborg, for hos sin Moder at føde. Pigen gik, men kom ikke længere end udenfor Rosenfeldt Havegjerde, hvor hun i en Grøft fødte et Pigebarn til Verden. Hun beviklede dets Navle med et Tørklæde, indsvøbte det i Græs og i sit Forklæde og fik vadsket sig selv noget. Man anede vel Uraad, søgte efter og fandt hende, erfarede at hun havde født, spændte saa et Par Heste for en Vogn, lagde et Knippe Halm heri og kjørte saa afsted til Vordingborg med en Moder, der nylig havde født, og med det i Græs indsvøbte Barn, opad Byens slibrige Brostene til hendes Moder, som ikke vilde modtage hende. Hun maatte saaledes forlade den unaturlige Moder, gik, i sin Forvildelse eller Fortvivlelse, ud paa Marken. Sagen kom for Politiets Øre, man eftersøgte hende og fandt hende med Barnet, begge levende, i en Rugager paa Marienlyst Mark. Der blev øieblikkelig sørget for hendes og Barnets Logis og Pleie, Barnet er imidlertid i Løverdags afgaaet ved Døden.
Ribe Stifts Adresseaviser, 1847-06-18
D. 13. Mai ankom den russiske Storfyrst Thronfølger med Familie med et Dampskib til Kiel, hvorhan modtoges af sin Svoger Prinds Fredrik af Hessen. Storfyrsten fortsatte samme Dag Reisen til Hamborg. Skamlingsfestens Afholdelse for indeværende Aar er berammet til Mandagen den 28. ds. Til at forestaae den med Festen forbundne Bortlodning af Avlsredskaber m. m. er udnævnt Dhrr. V. Hansen i Taarning og Chr. Juhl i Hjerndrup. Det er ogsaa til disse Herrer, at Haandværkere, der kunde finde Lyst til paa Festdagen at udstille enkelte Exemplarer, af deres Fabrikata, hvilke dog maae være almeennyttige Redskaber, have at henvende sig. (Dyk.)
Ribe Stifts Adresseaviser, 1847-06-18
Den slesvigske Forening feirede iaar sin Stiftelsesdag d. 12. Juni paa Rødding Høiskole. Festligheden og Forhandlingerne aabnedes ved en Tale i Læsesalen, af Skolens Forstander Hr. Pastor Helweg, hvori han skildrede trende i Danmarks Historie forekommende Trængselstider (1332 til i de 40, 1659 og 1807-1814), deres Aarsager og hvad der hver Gang frelste Landet fra den nære Undergang. Det andet Afsnit af Dagen var Foreningens Generalforsamling, hvori den af en under 1. Mai d. A. til Lovenes Revision nedsatte Komittees Forslag blev, efter en udtømmende Discussion og nogle Modisikationer, eenstemmigen vedtaget. Denne Revision af Lovene, angik hovedsageligen Foreningens Forhold til Rødding, Høiskole, der er at betragte som en Myndling, hvis Anliggender styres af Directionen som dens Kurator under de af Foreningens lovbestemte betingelser. Trefjerdedelen af Foreningens aarlige Jndtægter i Kontingent vil fra nu af ogsaa tilflyde Anstalten og foreløbig blive anvendt til Afbetaling af sammes Gjæld. Kontingentet, fastsat aarlig til 1 Rbd. af hvert Medlem, skal nu, som Følge af Forholdene, erlægges prænumerando, og udelukker i Unddragelses Tilfælde fra Deelagtighed i Anstaltens Besiddelse og Foreningens Samfund. Derefter indtoges et Maaltid i Elevhusets Spisesal, ved hvilket følgende Skaaler, udbragtes: "For Hs. Maj. Kongen, af L. Skan, "for den slesvigske Forening, af Prof. Flor, for Dannevirke, deels som Folkeblad, deels som FolkeHøiskole, af Pastor Helweg, for den faste Stok i Foreningen", af Pastor Hertel, for Damerne", at Agent Bruun, "for en afdød Fædrelandsvene, af L. Skau, "for Tungebaandets Løsning hos Bonden af Pastor Hertel, mod den sidste Taler og for det vestlige Dannevirke, Ribe og de tilstedeværende Ripenseret, af Redaktør Koch. (Dok. - Ved Generalforsamlingen foretoges endvidere Valg af tvende Direktører. Prof. Flor og Pastor Hertel skulde fratræde, men begge bleve eenstemmigen valgte paa ny.)J forrige Mandags blev de jordiste Levninger af afdøde Borgemester og Byfoged, Justitsraad, Ridder Fleischer, med stor Høitidelighed bisatte i Domkirken. Saavel fra Byen som Omegnen havde til denne Sørgehøitid indfundet sig Mænd af alle Stænder, for at vise den Hensovede den sidste Ære, og Liigfølget afgav saaledes ved sin overordentlige Talrighed tilstrækkeligt Beviis for, hvor stor og almindelig Deeltagelse dette sørgelige Dødsfald har vakt. Kisten bares til og fra Liigvognen af Stænderdeputerede og Borgerrepræsentanter, og Sørgetaler holdtes af Hs. H. Stiftsprovst Dahlerup og Hs. V. Pastor Fønss, der begge med Inderlighed og Varme skildrede den Afdødes Liv og Virken, og hvad hans Famlilie, saavelsom den større Kreds, hvori han færdedes, havde lidt ved hans Bortgang. Under den hele kirkelige Handling affyredes Minutskud, som endmere bidroge til at gjøre denne Sørgehøitid gribende og alvorsfuld. (Aarh. Av.)
Ribe Stifts Adresseaviser, 1847-06-18
Kjøbenhavns Børs-Kours, den 15. Junii. Hamborger Banco a vista 197 1/2 pCt. Bank-Diskonto 4 pCt. Disconto paa Vexler paa Hamborg 5 pCt. 4 pCt. Kongl. Obligationer 103 a 103 1/4 Rbd. - Nationalbankactier 172 a 172 3/4 Rbd.
Ribe Stifts Adresseaviser, 1847-06-18
Hamborgs Børs-Kours den 15. Junii. Slesvig=Holst. Species 1/4 pCt. Avance mod Banco. Dansk grov Kour. 24 3/4; Skillings-Stkr. 26 1/2 a pCt. slettere end Banco. - Louisd. og Frd. 14. Mk. 3/4 s.; Slesvig=Holst. Species a 60 sk. Kr. 24 1/3 Nye 2/3 a 31 s. 126 166, Preussiske Dalere a 40 sk. 126 17 Mark Kour. for 100 Mk. Bco.
Ribe Stifts Adresseaviser, 1847-06-18
Ved Tallottoriets 1120. Trækning i Wandsbek udkom: No. 10. 32. 27. 21. 53.
Ribe Stifts Adresseaviser, 1847-06-18
Handelsefterretninger. London d. 11. Junii. Hvede havde ved ubetydelig Tilførsel ikke hævet sig. Med Sommerkorn var det flant. Berlin d. 12. Junii. Ved levende Omsætning havde Prisen paa Rug hævet sig noget.
Ribe Stifts Adresseaviser, 1847-06-18
Marseille d. 5. Junii. Den betydelige Tilførsel og Udsigterne til en rig Høst har her foraarsaget en mærkværdig Dalen i Kornpriserne, uagtet betydelige Opkjøb skete for Spanien.
Ribe Stifts Adresseaviser, 1847-06-18
Altona Kvægmarked. Den 14. Juni vare 664 Stkr. Hornkvæg paa Markedet, hvoraf solgtes 615. Ribe, 3die Søndag eft. Trinit. den 20. Juni, prædiker i Domkirken til Høimesse Hr. Stiftsprovst Dangaard. J St. Cathrine Kirke prædiker Hr. Pastor de Thurah.
Ribe Stifts Adresseaviser, 1847-06-18
Døbte i Domkirken den 4. Juni, Kjøbmand Brorsens Datter, Anna Brorsen; Fadd. Mad. F. A. Koch, Jfr. A. Feddersen, Kjøbmand N. C. Hansen og Barnets Fader. – J St. Cathrine Kirke den 6 Junii. Væver J. Jensens Søn, Niels Jensen; Fadd.: Uhrm. Schulz Hustru, Pigen K. Blinkenberg, Snedkerm. H. P. Hansen og Ungk. Hjuler J. Michelsen. Den 11. Juni, Kjøbmand Bøghs Søn, Alfred Bøgh; Fadd. Mad. Utzon, Jfr. Andersen, Kjøbmand Qvedens og Handelsbetjent Gjörtz. D. 13. Juni Gad. C. Michelsens Datter, Maren Michelsen i Tved; Fadd.: Gid. P. Hansens Hustru i Darum, Jfr. M. Jversen og M. Jensen, Gud. Th. Sørensen og Tømmersv. M. Nielsen.
Ribe Stifts Adresseaviser, 1847-06-18
Kopulerede i Domkirken d. 11. JuniUngk. P. Christensen og Pigen J. Christensdt. Andersen. J St. Cathrine Kirke den 10. Juni, Gad. C. Lassen og Pigen A. C. Nielsdatter i Tveed.
Ribe Stifts Adresseaviser, 1847-06-18
(Jndsendt.) Til Hr. - - i Nr. 70. Det er ikke ganske klart om Hr. - - mener, at ogsaa Byens Embedsmænd skulle have Ret til at erholde Klyne fra Ribe Mose til nedsat Priis; men skulde dette være hans Mening, da maa Jndsenderen heraf gjøre opmærksom paa, at disse aldeles ingen Ret dertil kunde have, uden forsaavidt de ere Grundeiere. Forresten ere vi fuldkomment enige med Forfatteren i, at det var høist billigt om Anskaffelsen af Brændsel iaar blev lettet for de mindre bemidlede, og Kæmnerkassen burde vistnok ikke sky et Offer i denne Anledning.
Ribe Stifts Adresseaviser, 1847-06-18
Bekiendtgjørelser. Sæd, Concessioneret Opticus. S. Fuchs jun. fra Altona 8 anbefaler sit velassorterede Lager af optiske Jnstrumenter og ægte Wollestonske Conservations=Bril- ler. Han indtræffer til efternævnte Steder, og J.
Ribe Stifts Adresseaviser, 1847-06-18
Gopholder sig i Ribe den 24de og 25de, i Tøndern den 26de og 27de Junii. Jsærdeleshed gjør han opmærksom paa en Sort smaae Lomme=Kikkerter, indfattede i Messing, med hvilke man tydeligt kan skjelne Gjenstande i en Afstand af 2 Mill. Priis 2 Rbdlr. 6 Ligeledes tilkjendegives de ærede KornhandFlere og Bagere, at ogsaa Korn-Mikroskoper, efter den nyeste Opfindelse, som man bruger i Hengland til at undersøge Kornet med, erholdes : Thos mig; disse ere meget brugbare og anvendelige, og ere i Besiddelse af betydelig ForstørrelsesSkraft, indfattede i Messing, og koste kun 1 Specie. Tillige gjøres Publikum opmærksom paa etnyt Slags Kikkerter i Spadserestokke. Priis 6 Rbd. NB. Ovennævnte tillader sig at gjøre sine ærede : Kunder opmærksom paa, at han er villig til, uden Godtgjørelse at ombytte de under hans sidste Ophold her afsatte Gjenstande, . hvormed disse ikke skulle være tilfredse. SSESSESSES
Ribe Stifts Adresseaviser, 1847-06-18
At Seierværket i Ribe Domkirke tages under Reparation i 8 Dage, bekjendtgjøres til Efterretning.
Ribe Stifts Adresseaviser, 1847-06-18
Ribe d. 17. Juni 1847. Ørbech, Værge. Amme. En sund Amme kan faae Plads, naar hun henvender sig hos Stiftsphysicus Kiær i Ribe. RESSEpauVarde Krammarked.
Ribe Stifts Adresseaviser, 1847-06-18
Undertegnede anbefaldt sig til Varde Marked &med et smukt Udvalg af de moderneste Sommer- Skaskjetter til billigste Priser. Ligeledes modtages Bestillinger paa alt til Bundtmager=Professionen henhørende, som expederes saa hurtig som mulig. C. P. Jessen, Bundtmager i Ribe.
Ribe Stifts Adresseaviser, 1847-06-18
Huusleilighed. 2de Værelser med Kjøkken i Nr. 117 i Sønderportsgaden i 2den Etage ere at faae tilleie, naar man desangaaende henvender sig til Bogbinder Termansen. Trykt i Ribe hos Chr. sal. Hophoff. 3000 Rbd. kan i denne Termin erholdes til Laans af denne Kjøbstads Overformynderi. Ribe den 17. Juni 1847. At jeg har etableret en Colonial, Farve- og Malervare=Handel i Hr. J. G. Brorsens Gaard paa Hjørnet af Store-Gade og Skibbroen heri Byen, tillader jeg mig herved at bekjendtgjøre for Byens og Omegnens ærede Beboere der ville forunde mig deres Søgning, forsikkrende enhver reel og billig Behandling. Ribe den 11. Juni 1847. N. Chr. Hansen.
Ribe Stifts Adresseaviser, 1847-06-18
Min Huusleilighed i Sortebrødregade med tvende Værelser til Gaden, et Værelse til Gaarden, et stort Kvistværelse til Gaden, Kjøkken med Skorsteens=Indretning, Spisekammer og et stort Halvtag, i Gaarden, er at faae til Leie strax eller til næstkommende Flyttetid. Ribe d. 11. Juni 1847. Quedens. 651 Rbd. 26 1/2 s. Umyndigesmidler under Løve Herreds Overformynderie kunne strax erholdes tillaans mod lovbefalet Sikkerhed. Herreds- og Birkecontoiret i Harris den 10. Juni Brasen.
Ribe Stifts Adresseaviser, 1847-06-18
Opfordring.
Ribe Stifts Adresseaviser, 1847-06-18
Den 25. f. M. blev der paa en Hede i Brande Sogn, Norvang Herred, antruffet et Menneske, der var ubekjendt i Egnen, og af hvem det - skjøndt han ikke synes døvstum - hidtil ikke har været mulig at udbringe nogensomhelst articuleret Lyd, mindre nogen sammenhængende Forklaring om hans Navn, Fødested o. s. v. Da nu disse saa høist nødvendige Oplysninger heller ikke paa anden Maade have kunnet tilveiebringes, saa seer jeg mig nødsaget til herved at opfordre Enhver til i fornævnte Henseende, at ville give mig alle de Meddelelser, hvortil han maatte see sig istand, og bemærkes det, at Personen er en Mand, der skjønnes at være omtrent 30 Aar gammel, middelmaadig af Høide og smækker af Bygning, han har mørkladne Haar, blaae Øine, en stor krum Næse og store Øren. Ved hans Anholdelse var han iført en blaae Vadmels Trøie, et Par hvide Vadmels Buxer, en blaae ulden Undertrøie med hvide Ærmer, et rødt Bomulds Halstørklæde, en Blaarlærreds Skjorte uden Mærke, hvide uldne Strømper, Træskoe og en rød ulden Nathue. J hans Lommer fandtes 2 Nøgler hvidt og noget sort Uldgarn samt en billet til 2den Plads paa Dampskibet Jris paa Reisen, fra Kjøbenhavn til Aarhuus den 15. Mai d. A., og lydende paa Jomfru Helgesen. Desuden var Personen i Besiddelse af 2 Poser med Gryn, 1 Do. med Meel og et Tørklæde, med Brød samt 32 Rbs. i Kobber, 16 Rbs. i Sølv og 21 s. i Slesvig Holsteensk Courant. Det bemærkes endeligen ogsaa at den omspurgte Person efterskriver hvad der foreskrives ham, men at han ikke er at formaae til af sig selv af hen skrive noget sammenhængende. Herredsfogderiet for Nørvang Torrild Herreder i Veile, Stochfleth. den 11. Juni 1847.
Ribe Stifts Adresseaviser, 1847-06-18
Caffe=Extract, 5 Ls. pr. Flaske, hvoraf kan laves 12 Comptoir kopper kraftig og reensmagende Caffe, erholdes hos Otto G. Bøgh.
Ribe Stifts Adresseaviser, 1847-06-21
Ribe. Avertissements-Tidende. Stifts Avis og Udgivet af Chr. sal. Hyphoff, redigeret af E. Hyphoff. Mandagen den 21. Junii. No 72.
Ribe Stifts Adresseaviser, 1847-06-21
Indenlandske Efterretninger. Hs. Maj. Kongen reiste den 17. de fra Kbhavn til Roeskilde for at bivaane Omflytningen af Levningerne af Kong Christian den Første og hans Gemalinde i de kgl. Familiebegravelser. (Hp. Av)
Ribe Stifts Adresseaviser, 1847-06-21
Hs. K. H. Prinds Ferdinand med Gemalinde afgik d. 16. Juni til Kiel med det kgl. Dampskib Ægir. (B. T.)
Ribe Stifts Adresseaviser, 1847-06-21
Natten til d. 14. ds. ankrede ved Helsingøer 6 russiske Linieskibe, 1 Fregat, 1 Corvet, 1 Brig og 1 Dampskib. Ved Dragø ligger desforuden 3 Fregatter, hvis Bestemmelse skal være at lette igjennem Drogden nogle større russiske Orlogskibe af 24 Fods Dybgaaen, som ventes om 14 Dage fra Petersborg. (B. T.)
Ribe Stifts Adresseaviser, 1847-06-21
Ved Plakat af 9. Juni er Forbuddet mod Jndførsel af Spillekort fra fremmede Steder samt Monopolet paa Spillekorts Forfærdigelse her i Landet ophævet fra 1. Jan. 1848 at regne. Alleslags Spillekort ville kunne indføres mod en Jndførselstold af 3 og en Stempelafgivt af 8 Rbs. pr. Spil. Stempelafgivt erlægges ogsaa af de indenlands forfærdigede Spillekort, hvortil Bevilling kan erhverves igjennem Generaltoldkamret.
Ribe Stifts Adresseaviser, 1847-06-21
Under 9. d. M. er udkommet to Patenter for Hertugdømmerne, det ene om Spillekorts Jndførsel, Fabrikation og Brug; det andet om adskillige Forandringer i Toldforordningen. De paagieldende Lovudkast have været forelagte saavel den holsteenske som den slesvigske Stænderforsamling, men kun sidstnævnte har afgivet Betænkning over samme. Det har altsaa ikke forhindret disse Loves Emanation, at den holsteenske Forsamling adskilte sig. (B. T.)
Ribe Stifts Adresseaviser, 1847-06-21
Det er vistnok sjeldent, idetmindste i den nyeste Tid, at Fyrster aflægge Besøg hos borgerlige Privat mænd, undtagen maaske naar de befinde sig paa Reiser. Det kan derfor anføres som en Mærkelighed at H. M. Kongen for nylig aflagde et Besøg hos Agent Suhr, og drak Thee hos ham og Familie. Det var maaskee en Paaskjønnelse af den smukke Gave, Agent Suhr har ydet til at lindre Trængendes Nød. (Aar. A)
Ribe Stifts Adresseaviser, 1847-06-21
Under den paafaldende Titel: "Lykønskning til Danmark med det Danske Dummerhoved og Den Danske Høiskole, har Pastor Grundtvig udgivet en Brochure i Anledning af Resolutionen af 27. Marts dette Aar og Oprettelsen af en Real-Høiskole i Sorø. Forf. udtaler der sit Haab om at denne nye Læreanstalt vil vorde en saadan "Dansk Høiskole, som han i en Række af Aar har kæmpet for, en Læreanstalt, som aabnes for alle Danske, – hvorfra en af det danske Folks Eiendommelighed udviklet almindelig og ægte fædrelandsk Dannelse kan udgaae. J dette Øjemed vil han have enhver Disciplin udelukket, som ikke umiddelbart giver Resultat for "Livet, og forkaster aldeles alle humanistiske Studier – "Skolemesterlegen, kalder han disse – og søger Middelet til den ægte danske Folkeaands Gjenoplivelse i Behandlingen af "Modersmaalet, ikke det danske "Bogsprog, – men "Folke=Sproget, - og de ældste indenlandske historiske Sagn, Krøniker og Ordsprog. Al Examenstvang skal naturligvis være banlyst. (Berl. Td.)¬
Ribe Stifts Adresseaviser, 1847-06-21
J Fredags tildrog sig det sørgelige Tilfælde, at en Møllersvend paa en Mølle foran Amager blev, idet han strakte sig ud over Omgangen, greben af en Møllevinge og kastet ud af Vinduet ned i bevidstløs Tilstand under Møllevingen, der, ved at gaae om, uafladelig slog den Ulykkelige, som, efterat have ligget saaledes i over 4 Timer, endelig blev optaget og i en frygtelig forslaaet Tilstand bragtes paa Hospitalet.
Ribe Stifts Adresseaviser, 1847-06-21
Det fortjener at bemærkes, at nogle Folk paa en nærliggende Mølle saae Faldet, men antoge det foren Hund, som saaledes var kommen til Skade, og derfor ikke gjorde Anstalter til at frelse den Ulykkelige; men selv om det havde været en Hund, saa forekommer det os dog, at Menneskeligheden burde have ledet Vedkommende til at gjøre alt, for at frelse en Medskabnings Liv. (Flyp.)
Ribe Stifts Adresseaviser, 1847-06-21
Den 1. de aabnedes Vordingborgs nye Realskole med et Antal af ikkun 13 Elever, hvilket er temmeligt utilfredsstillende. Men Enden er ikke altid Begyndelsen liig! (Præste Av.)
Ribe Stifts Adresseaviser, 1847-06-21
Det hedder fra Nykjøbing i Byens Av. af 16de. Man har i denne Tid her paa Falster iagttaget en Sygdom paa Ærter og tildeels paa Vikker, som efter flere Landmænds Mening ganske tilintetgjør Udsigten til Afgrøde af de Marker, som ere angrebne deraf. Den viser sig derved, at Rødderne findes tæt besatte med en Mængde svampagtige rødgraae Udværter, af hvilke de største ere omtrent 2 Gange saa store som Reddikefrø og have en lignende eller mere langagtig Form. Man paastaaer, at Planten, saasnart den er angreben, aldeles ophører at voxe og efterhaanden antager et sygeligt, rødagtigt Udseende, og da Sygdommen er i den Grad udbredt, at man i hele Ærtemarker ikke finder en eneste sund Plante, tilraade flere strax at ompløje saadanne Marker, og, forsaavidt det ikke skulde være for silde, anvende Jorden til andre Ting, f. Ex. Udplantning af Kartoffelspirer.
Ribe Stifts Adresseaviser, 1847-06-21
Ved en Jldebrand paa Landet i det Holsteenske indebrændte nylig tre smaa Børn, som endnu, da det var om Morgenen tidlig, laae i deres Seng. Forældrene vare i Marken. Et af de omkomne Børn fandtes siden, da Gruset, blev bortryddet, under det halvopbrændte Sengested, hvor det formodentlig havde søgt Tilflugt. Fødderne vare heelt afbrændte. (Aarh. Av.)